༄ །གསུམ་པ་བསྟན་པའི་འབྱུང་ཁུངས་རྒྱལ་བའི་གསུང་རབ་རིན་པོ་ཆེ་སྡེ་སྣོད་
རྒྱུད་སྡེ་དང་བཅས་པ་ཇི་ལྟར་ཐོབ་པའི་ཚུལ་ལ། སྤྱིར་ཐུགས་རྗེའི་བདག་ཉིད་སྟོན་པ་
ཐམས་ཅད་མཁྱེན་པའི་གསུང་རྣམ་པ་ཐམས་ཅད་པ་སྐད་ཅིག་རེ་རེར་ཡང་ཞིང་དང་་་་་
གདུལ་བྱ་རབ་འབྱམས་ཀྱི་ཁམས་དབང་མོས་པ་སྣ་ཚོགས་དང་མཐུན་པའི་ཆོས་སྒོ་་
མཐའ་ཡས་པ་ས་བཅུའི་དབང་ཕྱུག་རྣམས་ཀྱིས་ཀྱང་ཚད་བཟུང་དུ་མི་ནུས་པ་ལས།
འཕགས་ཡུལ་དུ་བཀའ་བསྡུ་རིམ་པ་གསུམ་དང་ཐེག་ཆེན་གྱི་སློབ་དཔོན་སྔ་ཕྱི། དཔལ་
མདའ་བསྣུན་ཞབས་སོགས་གྲུབ་པའི་སློབ་དཔོན་ཆེན་པོ་རྣམས་ཀྱི་སྐབས་སུ་མདོ་་་་
སྔགས་ཀྱི་ཆོས་ཚུལ་ཇི་ཙམ་བཞུགས་པ་ལས་ཆ་ཤས་ཙམ་ཞིག་གངས་ཅན་སྐྱེ་དགུའི་་་
་་་་་་་་
བསོད་ནམས་ཀྱི་སྐལ་པར་བྱོན་པ་བཀའ་འགྱུར་རོ་ཅོག་ཏུ་གྲགས་པའི་གསུང་རབས་ཀྱི་
གླེགས་བམ་རིན་པོ་ཆེ་ཕྱོགས་གཅིག་ཏུ་བཞུགས་པའི་ཐོག་མ། བསྟན་པ་སྔ་དར་གྱི་
སྐབས་སུ་ཆོས་རྒྱལ་སད་ན་ལེགས་འཇིང་ཡོན་གྱི་སྐུ་རིང་ལ། དཔལ་བརྩེགས་རཀྵི་ཏ་
སོགས་ཀྱིས་གཏན་ལ་ཕབ་ཅིང་དཀར་ཆག་མཛད་ནས་འཕང་ཐང་ཀ་མེད་ཀྱི་གཙུག་་་་
ལག་ཁང་དུ་བཞུགས་པ་འཕང་ཐང་མ་ཞེས་བཀའ་འགྱུར་རོ་ཅོག་ཕྱོགས་གཅིག་ཏུ་་
བསྒྲིགས་པའི་དང་པོ་ཡིན་ལ། དེ་རྗེས་དཔལ་བརྩེགས་དང་། འཁོན་ཀླུ་དབང་སྲུང་བ་
སོགས་ཀྱིས་སྟོང་ཐང་ལྡན་དཀར་གྱི་ཕོ་བྲང་ཆེན་པོར་བཞུགས་པའི་གསུང་རབ་རྣམས་་
ཕྱོགས་གཅིག་ཏུ་བསྒྲིགས་ནས་དཀར་ཆག་མཛད་པ་ལ་ལྡན་དཀར་མར་གྲགས། དེ་རྗེས་
མངའ་བདག་རལ་པ་ཅན་གྱི་སྐུ་རིང་ལ་ཞང་ཡེ་ཤེས་སྡེ་སོགས་ཀྱིས་སྐད་གསར་བཅད་་་་
53
55

རྒྱ་ཆེན་བཀའ་ཡི་མཛོད།
ཀྱིས་གཏན་ལ་ཕབ་ཅིང་གསར་དུའང་མང་པོ་བསྒྱུར་པ་དེ་དག་ལ་གསང་སྔགས་ནང་་་་
རྒྱུད་རྣམས་ཟུར་དུ་སྦས་ཤིང་དཀར་ཆག་ཐེམ་བྱང་དུ་མ་བཏབ། བསྟན་པ་ཕྱི་དར་གྱི་
སྐབས་སུ་སྤྲུལ་པའི་ལོ་ཙཱ་བ་རྣམས་ཀྱིས་མདོ་ཕྲན་ཁ་ཤས་དང་རྒྱུད་སྡེ་ཅི་རིགས། ཁྱད་
པར་བླ་མེད་ཀྱི་རྒྱུད་སྡེ་མང་དུ་བསྒྱུར་ནས་བསྣན་པ་ལ། ཕྱིས་འཇམ་དགག་པཀྴིས་ཧོར་
ཡུལ་ནས་མཐུན་རྐྱེན་སྦྱར་བ་ལ་བརྟེན་མ་ཕྱི་ཁུངས་བཙུན་དུ་མ་བསགས་ནས་སྣར་་་་་
ཐང་གི་གཙུག་ལག་ཁང་དུ་འཇམ་དབྱངས་རལ་གྲིས་དཀར་ཆག་བཏབ་པ་སྣར་ཐང་
བཀའ་འགྱུར་དང་། དེ་ལ་མ་ཕྱི་བྱས་ཏེ་ཚལ་པ་སི་ཏུས་གུང་ཐང་གི་གཙུག་ལག་ཁང་དུ་
བཞེངས་པ་ཚལ་པ་བཀའ་འགྱུར་དུ་གྲགས་པ་ལ། སླར་ཡང་མཁས་གྲུབ་མང་པོས་དག་
ཐེར་མཛད་པའི་འགྲན་ཟླ་དང་བྲལ་བའི་ཕྱི་མོ་འཕྱིང་པར་སྟག་རྩེའི་ཕོ་བྲང་དུ་་
བཞུགས་པ་ལ་མ་ཕྱི་བྱས་ཏེ་འཇང་ས་ཐམ་ཆོས་རྒྱལ་བསོད་ནམས་རབ་བརྟན་གྱིས་་་་་་
སྤར་གྱི་ཐོག་མ་བཞེངས་ཤིང་ཐམས་ཅད་མཁྱེན་པ་ཞྭ་དམར་དྲུག་པས་ལྗགས་ཞུས་དང་
དཀར་ཆག་མཛད། རྒྱལ་རྩེ་ཆོས་རྒྱལ་གྱིས་སྣར་ཐང་བཀའ་འགྱུར་ལ་མ་ཕྱི་བྱས་ནས་
བཞེངས་པའི་ཚེ་ཀུན་མཁྱེན་བུ་སྟོན་རིན་པོ་ཆེས་དཔྱད་པ་གསུམ་གྱིས་ཞུས་དག་མཛད་
པའི་རྒྱུན་ལས་རྒྱལ་རྩེ་ཐེམ་སྤངས་མར་གྲགས་པ་ཀུན་གྱི་ཁུངས་སུ་བྱེད་པ་དེ་ཉིད་ཀྱི་་་་་
དཔེ་རྒྱུན་དང་། འཇང་སྤར་མ་སོགས་ཁུངས་ཐུབ་མང་པོ་སྒོ་བསྟུན། རྒྱ་དཔེ་གང་ཡོད་
རྣམས་དང་རྒྱ་འགྲེལ་རྣམས་ལ་གཏུགས་ཏེ་ཐམས་ཅད་མཁྱེན་པ་ཆོས་ཀྱི་འབྱུང་གནས་་
ཀྱིས་ལྗགས་ཞུས་མཛད་ཅིང་། སྡེ་དགེ་ཆོས་རྒྱལ་བསྟན་པ་ཚེ་རིང་གིས་དཔལ་ལྷུན་གྲུབ་
སྟེང་དུ་སྤར་དུ་བཞེངས་པ་འདི་རྣམས་དཔྱད་པས་གཙང་ཞིང་ཚང་ལ་མ་ནོར་བ་ཡིན་་་་
ལ༑ སྔ་ཕྱི་དེ་དག་ལས་འཕེལ་བའི་བྲིས་མ་ནི་མཐའ་ཡས་ཤིང་། སྤར་ཡང་བོད་ལྗོངས་
འདིར་ཆ་ལྔ་ཙམ་བཞུགས་པ་ཡིན་ནོ། །བཀླགས་ལུང་གི་རྒྱུན་ཕྱོགས་གཅིག་ཏུ་བཞུགས་
54

གསན་ཡིག་པོད་དང་པོ།
པ་ནི་འཕགས་ཡུལ་གྱི་པཎ་གྲུབ་རྣམས་ལའང་མེད་པར་མངོན་ཞིང་། དེར་མ་ཟད་མདོ་
མང་ཙམ་ཡང་ཕྱོགས་གཅིག་ཏུ་འཆད་པ་དཀོན་པར་གྲགས་ལ། ད་ལྟ་མདོ་མང་གི་
བརྒྱུད་ཚུལ་ཡང་པཎ་ཆེན་ཤཱཀྱ་ཤྲཱིས་རྡོ་རྗེ་གདན་པ་མྱ་ངན་མེད་པ་ལས་མདོ་སྣ་ཉིས་་་་་
བརྒྱ་ཙམ་གསན་པ་བོད་དུ་དཔྱལ་ཆོས་བཟང༌། ཁྲོ་ཕུ་ལོ་ཙཱ། ལྷོ་པ་ཐམས་ཅད་མཁྱེན་པ་
གསུམ་ལ་གནང་། ཡང་སྟེང་པ་ལོ་ཙཱས་པཎྜི་ཏ་པུཎྱ་ཤྲཱི་ལ་མདོ་སྣ་སུམ་བརྒྱ་ཉེར་གསུམ་
གསན་ནས་སོ་ཐམས་ཅད་མཁྱེན་པ་ལ་གནང་། རཏྣ་ཨཱ་ཀ་ར་ཤཱནྟིས། ཛྙཱ་ན་ཤྲཱི་དང་། པུཎྱ་
ཤྲཱི་གཉིས་ལ་མདོ་མང་ཡོངས་རྫོགས་གནང༌། ཤྲཱི་རྣམ་གཉིས་ཀྱི་སློབ་མ་སུ་མ་ཏི་ཀཱིརྟི་ལ་
པཎྜི་ཏ་སྨྲི་ཏི་ཛྙཱ་ནས་གསན་ཏེ་བོད་དུ་སྔ་འགྱུར་གྱི་མཁས་གྲུབ་ཆེན་པོ་རོང་ཟོམ་ལོ་ཙཱ་་་
བ་ཆོས་ཀྱི་བཟང་པོ་ལ་གནང་། དེ་ལ་ཉང་ཏིང་འཛིན་བཟང་པོས་ཞུས་ནས་སྲས་གཏེར་
ཆེན་ཉི་མ་འོད་ཟེར་ལ་གནང་། དེ་དག་སོ་སོའི་རྒྱུན་ལ་དར་བར་གྱུར་པ་ལས། དེ་ནས་
རིང་ཞིག་ལོན་པ་ན་བསྟན་པའི་སྲོག་མཐུད་པ་པོ་ནི། བག་སྟོན་གཞོན་ནུ་ཚུལ་ཁྲིམས་
ཡིན་ལ་མདོ་མང་གི་ལུང་ཚར་བཞི་གསན་ནས་ད་ལྟའི་བར་དུ་མ་ནུབ་པར་རྒྱུན་རྣམ་་་་་
དག་བྱུང་བས་ན་བཀའ་དྲིན་མཆོག་ཏུ་ཆེའོ། །བཀའ་འགྱུར་ཡོངས་རྫོགས་ཀྱི་བརྒྱུད་
པའི་ཆུ་བོ་ཐམས་ཅད་ཕྱོགས་གཅིག་ཏུ་རྗེ་བཀའ་འགྱུར་བ་ཤཱཀྱ་རྒྱལ་མཚན་ལ་བབས།
དེ་ལ་རྡོ་རྗེ་གད་ན་པ་ཐུ་བཙུན་ཀུན་དགའ་རྣམ་རྒྱལ་ཞེས་མཁྱེན་བརྩེ་ནུས་པའི་བདག་་་
ཉིད་ཆེན་པོ་དེས་ཡོངས་སུ་རྫོགས་པ་གསན་ནས། བསྟན་རྒྱུན་ཁོ་ན་ལ་དམིགས་པས་
གཞན་ལ་རྒྱ་ཆེར་སྤེལ་ནའང་། དུས་དབང་གིས་མཆོག་དམན་ཕལ་ཆེར་གལ་ཆུང་ཆོས་
ལ་བྱེད་པའི་དབང་གིས་རྒྱུན་ཕྲ་བར་གྱུར་པ་ན། རྗེ་བཀའ་འགྱུར་བ་མགོན་པོ་བསོད་
ནམས་མཆོག་ལྡན་གྱིས་བྱང་ཆུབ་སེམས་དཔའ་རྟག་ཏུ་ངུ་དང་ནོར་བཟང་གི་རྣམ་ཐར་
ལྟར་ཆོས་ཕྱིར་དཀའ་བ་དང་ལེན་གྱི་སྒོ་ནས་དབུས་གཙང་ཐམས་ཅད་དུ་བཙལ་ནས་་་་
55

རྒྱ་ཆེན་བཀའ་ཡི་མཛོད།
གོང་དཀར་ནས་འདུལ་བ་སྡེ་བཞི་དང་། ངོར་ནས་རྒྱུད་འབུམ་གསན་པ་ལས་ཚང་བར་
མ་རྙེད་ནས། གཏེར་སྟོན་འཇའ་ཚོན་སྙིང་པོ་ལ་ཡོད་པར་གྲགས་པ་ལ་བརྟེན་ཀོང་ཡུལ་
དུ་བྱོན་ཀྱང་བཀླག་ལུང་མཐར་ཆགས་ཀྱི་རྒྱུན་མ་བཞུགས་པས་སླར་ཡང་དྲི་རྩད་བཅད་
པས་དཔའ་བོ་གཙུག་ལག་ཕྲེང་བ་སོགས་ཀྱི་ཐུགས་རྩོལ་ཆེན་པོ་ལ་བརྟེན་བཀའ་བརྒྱུད་
ཀརྨ་ཀཾ་ཚང་གི་ཕྱོགས་སུ་རྒྱུན་རྣམ་དག་ཡོད་པར་ཐུགས་ཆེས་ཏེ། ལྷོ་བྲག་ཉི་ལྡེར་སྡོམ་
བརྩོན་ཚོགས་གཉིས་དཔལ་གྲུབ་ཀྱི་དྲུང་དུ། སྔ་འགྱུར་མཁས་གྲུབ་ཆེན་པོ་བློ་མཆོག་
རིག་པའི་རྡོ་རྗེ་བརྫང་བདའ་བྱས་པས་ཁོང་གིས་སྔ་ཕྱི་གཉིས་སུ་བྱོན་ནས་བླ་མ་ཚོགས་་
གཉིས་དཔལ་གྲུབ་ལ་མདོ་མང་དང་། དྷཱི་ཚ་སྤྲུལ་སྐུ་འཇིག་རྟེན་དབང་ཕྱུག་ལ་ཤེར་
ཕྱོགས་སོགས་ཞུས་ནས་རྗེ་བཀའ་འགྱུར་བར་ཡོངས་སུ་རྫོགས་པའི་ལུང་རྣམས་ལྷག་་་་་
ཆད་མེད་པར་ཕུལ། རྗེ་བསོད་ནམས་མཆོག་ལྡན་གྱིས་བསྟན་རྒྱུན་ཁོ་ནར་དམིགས་པའི་
ཐུགས་བསྐྱེད་ཆེན་པོས་གོང་དཀར་རྡོ་རྗེ་གདན་ཏུ་རྡོར་བྲག་རིག་འཛིན་པདྨ་ཕྲིན་ལས་
སོགས་དམ་པའི་འདུས་པ་མང་ཞིག་ལ་སྤེལ་བས། དེང་སང་གྲུབ་མཐའ་ཐམས་ཅད་ལ་
བཀའ་འགྱུར་རོ་ཅོག་གི་ལུང་ལྷག་ཆད་མེད་པར་འཕེལ་བ་རྗེ་འདི་ཁོ་ནའི་བཀའ་དྲིན་་་་
ལས་བྱུང་བའོ། །རིག་འཛིན་པདྨ་ཕྲིན་ལས་ཀྱི་མདུན་ནས་ཡངས་པ་ཅན་གྱི་རབ་
འབྱམས་པ་ཀརྨ་སྨོན་ལམ་གྱིས་གསན། དེས་གར་དབང་བརྒྱད་པ་ལ་ཕུལ། དེས་སི་ཏུ་
ཐམས་ཅད་མཁྱེན་པ་ཆོས་ཀྱི་འབྱུང་གནས་ལ་གནང༌། རྗེ་འདི་ཉིད་ཀྱིས་སྐུ་རྟེན་སྐྱེས་
རབས་དཔག་བསམ་འཁྲི་ཤིང་གི་ཞལ་ཐང་ཉེར་ལྔ་གསར་བཀོད་བཟོ་སྦྱོང་གཞན་གྱི་བློ་
བཀའ་འགྱུར་རོ་ཅོག་གསེར་བྲིས། སྐྱ་པོད། སྤར་མ་བཅས་ཆ་མང་དུ་བཞེངས་ཤིང་གཙོ་
བོར་སྡེ་སྤར་གྱི་ཞུས་ཆེན་མཛད། བཀླགས་ལུང་ལན་གསུམ་སྤེལ་བས་མཚོན་ཐུགས་
ལས་འདས་པའི་བྲི་རྒྱུན་ད་ལྟའི་བར་མིག་གི་བདུད་རྩིར་གྱུར་པ་དང་། གསུང་རྟེན་
56

གསན་ཡིག་པོད་དང་པོ།
བསྐྱེད་དང་ཕྲིན་ལས་ཁྱད་པར་དུ་འཕགས་པའི་རྒྱུན་ལས་ད་ལྟའི་བཀླགས་ལུང་་
འདིའང་བྱོན་པ་དང་། ཡང་ལོ་ཆེན་བཻ་རོའི་རྣམ་འཕྲུལ་སྔ་འགྱུར་བསྟན་པའི་བདག་པོ་
གཏེར་ཆེན་ཆོས་ཀྱི་རྒྱལ་པོ་འགྱུར་མེད་རྡོ་རྗེས་གོང་དཀར་རྡོ་རྗེ་གདན་ནས། སྔགས་
འཆང་ཀུན་དགའ་དར་རྒྱས་ཨོ་རྒྱན་སྨིན་གྲོལ་གླིང་དུ་སྤྱན་དྲངས་ནས་བཀའ་འགྱུར་གྱི་
ལུང་རྫོགས་པར་གསན། དེ་ཉིད་ཀྱི་དངོས་སློབ་འགྱུར་མེད་སྐལ་བཟང་འཕེལ་རྒྱས་
འབུམ་
བཟང་པོས་འདུལ་བ་ལུང་སྡེ་བཞི་རྒྱལ་སྲས་ཡིད་བཞིན་ལེགས་གྲུབ་དང་།
གླེགས་བམ་དགུ་པདྨ་འགྱུར་མེད་རྒྱ་མཚོར་གསན་པ་མ་གཏོགས་ཡོངས་སུ་རྫོགས་པ་་་་
འབུམ་རམས་པ་ཨོ་རྒྱན་སྐལ་བཟང་ལ་ཞུས། དེ་ལས་རིམ་པར་བརྒྱུད་པའི་བཀླགས་
ལུང་མཐར་ཆགས་ཀྱི་རྒྱུན་ཏེ་ཁོ་བོས་ཀྱང་སངས་རྒྱས་ཀྱི་གསུང་རབ་རིན་པོ་ཆེ་འདི་་་་་
ཉིད་ཀྱི་ལུང་རྒྱུན་ཚར་གཉིས་སྐལ་བ་བཟང་པོའི་དཔྱིད་དུ་ནོས་པའོ། །དེའང་གནས་
ཕུན་སུམ་ཚོགས་པ་ས་སྤྱོད་གསུང་གི་འཁོར་ལོ་འོག་མིན་ཀརྨའི་གཙུག་ལག་ཁང་ཆེན་་་་
པོར༑ སྟོན་པ་ཕུན་སུམ་ཚོགས་པ་བྱམས་མགོན་རྡོ་རྗེ་འཆང་པདྨ་ཉིན་བྱེད་དབང་པོས།
འཁོར་ཕུན་སུམ་ཚོགས་པ་སྐྱེས་ཆེན་སྤྲུལ་པའི་སྐུ་བརྒྱ་ཕྲག་བརྒལ་བས་མཚོན་འདུས་པ་
དུ་མ་ལ། དུས་ཕུན་སུམ་ཚོགས་པ་ཤིང་སྦྲུལ་ནག་པ་ཟླ་བའི་དཀར་ཕྱོགས་ཀྱི་ཚེས་བཅོ་ལྔ་
ནས་བརྩམས་ཟླ་བ་དྲུག་གི་ཁོངས་སུ། ཆོས་ཕུན་སུམ་ཚོགས་པ་གོང་མའི་ཕྱག་བཞེས་
ལྟར་མདོ་སྡེ་སྐལ་པ་བཟང་པོ་ནས་དབུ་བཙུགས། འགྲེལ་ཆེན་དྲི་མེད་འོད་རྫོགས་ཀྱི་
བར་གསུང་རབ་རིན་པོ་ཆེ་པུ་སྟི་ཀ་བརྒྱ་ཕྲག་གཅིག་ལ་གཉིས་ཀྱིས་ལྷག་པ་ཡོངས་སུ་་་་་
སྩལ་བའོ། །ཡང་ཐམས་ཅད་མཁྱེན་གཟིགས་འགྱུར་མེད་བསྟན་འཛིན་འཕེལ་རྒྱས་
དཔལ་བཟང་པོས་ཞེ་ཆེན་བསྟན་གཉིས་དར་རྒྱས་གླིང་གི་གཙུག་ལག་ཁང་དུ་རྒྱལ་བའི་
བཀའ་འགྱུར་རིན་པོ་ཆེ་ཟླ་བ་གཉིས་དང་ཞག་ཉི་ཤུའི་ཁོངས་སུ་རྫོགས་པར་སྩལ་ཞིང་།
57

རྒྱ་ཆེན་བཀའ་ཡི་མཛོད།
དེའི་རྗེས་འབྲེལ་དུ་རྙིང་མ་རྒྱུད་འབུམ་ཡོངས་རྫོགས། བསྟན་འགྱུར་པུ་སྟི་བཅུ་ཕྲག་
ལས་བརྒལ་བ་སོགས་ཀྱི་བཀླགས་ལུང་ཡང་བཀའ་དྲིན་ཏུ་ནོས་པའོ། །དེ་ལ་རྒྱལ་བའི་
གསུང་རབ་རིན་པོ་ཆེ་ལ་མདོ་དང་སྔགས་ཀྱི་སྐོར་གཉིས།
༈ དང་པོ་ལའང་འཁོར་ལོ་དང་པོར་གཏོགས་པ་འདུལ་བ་ལུང་གི་སྐོར་དང་།
འཁོར་ལོ་བར་པ་ཤེར་ཕྱིན་གྱི་སྐོར་དང་། འཁོར་ལོ་ཐ་མའི་མདོ་གཞུང་བཞུགས་ཆེ་བའི་
སྐོར་དང༌། མདོ་མང་དུ་གྲགས་པ་ཐེག་པ་ཆེ་ཆུང་གི་མདོ་ཅི་རིགས་པ་ཕྱོགས་གཅིག་ཏུ་
བསྒྲིགས་པའི་སྐོར་དང་བཞིའོ། །
དང་པོ་ནི། ཐམས་ཅད་མཁྱེན་པ་བུ་སྟོན་གྱིས་དང་པོར་ཕའི་སོ་ཐར་དང་རྣམ་
འབྱེད༑ དེ་ནས་མའི་སོ་ཐར་དང་རྣམ་འབྱེད། ལུང་གཞི། ཕྲན་ཚེགས། ལུང་ཞུ་བ་རྣམས་
ཀྱི་འགྲིག་རིམ་མཛད་ཅིང་། གོང་དཀར་བས། ཐོག་མར་སོ་ཐར་གཉིས། དེ་ནས་ལུང་
གཞི་རྣམ་འབྱེད། ཞུ་བ། ཕྲན་ཚེགས་རྣམས་ཀྱི་གོ་རིམ་མཛད་མོད། འདིར་སྔོན་གྱི་དཀར་
ཆག་འཕང་ཐང་མ་སོགས་དང་མཐུན་པར་བྱུང་བའི་ཚལ་པ་བཀའ་འགྱུར་སོར་བཞག་་
ལྟར་གྱི་སྒྲིག་རིམ་བྱས་པར། འདུལ་བ་གཞི། ཕའི་སོ་ཐར་དང་རྣམ་འབྱེད། མའི་སོ་ཐར་
དང་རྣམ་འབྱེད། ཕྲན་ཚེགས། གཞུང་བླ་མ་རྣམས་རིམ་པར་བཞག་པའི་དང་པོ་གཞི་
བཅུ་བདུན་རྒྱས་པར་སྟོན་པ་ལུང་གཞིར་གྲགས་པ་ལ་བློ་ཀ་སུམ་ཁྲི་ཉིས་སྟོང་བདུན་་་་་
བརྒྱ་བམ་པོ་བརྒྱ་དང་དགུ་བཞུགས་པའི་གླེགས་བམ་ ༼པ་ལ། རབ་བྱུང་གི་གཞི།
གསོ་སྦྱོང་གི་གཞི། དགག་དབྱེའི་གཞི་ཀོ་ལྤགས་ཀྱི་གཞིའི་སྟོད་ཡན་བམ་པོ་ཉི་ཤུ་རྩ་བཞི་
པའི་བར་བཞུགས་སོ། ། 『པ་ལ། ཀོ་ལྤགས་ཀྱི་གཞིའི་སྨད། སྨན་གྱི་གཞིའི་སྟོད་ཡན་
བམ་པོ་ཉི་ཤུ་རྩ་ལྔ་པ་ནས་ལྔ་བཅུ་རྩ་བཞི་པའི་བར་བཞུགས་སོ། ། ༼པ་ལ། སྨན་གྱི་
གཞིའི་སྨད། གོས་ཀྱི་གཞི། སྲ་བརྐྱང་གི་གཞི། ཀཽ་ཤཱམྤིའི་གཞི། ལས་ཀྱི་གཞི། དམར་སེར་
58

གསན་ཡིག་པོད་དང་པོ།
ལོ་ཙཱ་བ་ཅོག་རོ་ཀླུའི་རྒྱལ་མཚན་གྱིས་
ཅན་གྱི་གཞི། གང་ཟག་གི་གཞི། སྦྱོ་བའི་གཞི། གསོ་སྦྱོང་གཞག་པའི་གཞི། གནས་མལ་གྱི་
གཞི༑ རྩོད་པའི་གཞི། དབྱེན་གྱི་གཞིའི་སྟོད་ཆ་ཡན་བམ་པོ་ལྔ་བཅུ་རྩ་ལྔ་པ་ནས་བརྒྱད་
ཅུ་རྩ་གཉིས་པའི་བར་བཞུགས་སོ། ། ༼པ་ལ། དབྱེན་གྱི་གཞིའི་མཇུག་བམ་པོ་གྱ་
གསུམ་པ་ནས་བམ་པོ་བརྒྱ་དང་དགུའི་བར་གྱིས་ཡོངས་སུ་རྫོགས་པ་བཞུགས་ཏེ་ཁ་་་་
ཆེའི་པཎྜི་ཏ་སརྦ་ཛྙཱ་དེ་བ་དང༌། རྒྱ་གར་གྱི་མཁན་པོ་བིདྱཱ་ཀ་ར་པྲ་བྷ་དང་། ཁ་ཆེའི་
མཁན་པོ་དྷརྨཱ་ཀ་ར་དང་། བོད་ཀྱི་ལོ་ཙཱ་བ་བནྡེ་དཔལ་གྱི་ལྷུན་པོའི་འགྱུར་ལ། སླར་ཡང་
རྒྱ་གར་གྱི་མཁན་པོ་བིཏྱཱ་ཀཱ་ར་པྲ་བྷ་དང་། ལོ་ཙཱ་བ་བནྡེ་དཔལ་བརྩེགས་ཀྱིས་བསྒྱུར་
ཅིང་ཞུས་སོ། ། པ་ལ། དགེ་སློང་ཕའི་ཁྲིམས་ཉིས་བརྒྱ་ལྔ་བཅུ་རྩ་གསུམ། མདོར་
བསྡུས་ནས་སྟོན་པ་ཕའི་སོ་ཐར་གྱི་མདོ་ཤློ་ཀ་བདུན་བརྒྱ། བམ་པོ་གཉིས་པ། ཁ་ཆེ་བྱེ་
བྲག་ཏུ་སྨྲ་བའི་སློབ་དཔོན་ཛི་ན་མི་ཏྲ་དང་།
བསྒྱུར་ཅིང་ཞུས་པ། དེའི་དོན་རྒྱ་ཆེར་བཤད་པ་ཕའི་རྣམ་འབྱེད་ཤློ་ཀ་ཉི་ཁྲི་བཞི་སྟོང་
དགུ་བརྒྱ་བམ་པོ་བརྒྱད་ཅུ་རྩ་གསུམ་པ་ལས་ཕམ་པ་བཞི་དང་ལྷག་མ་བཅུ་གསུམ་ལས་་
དབྱེན་བྱེད་པའི་ལྷག་མ་ཡན་ཆད་བམ་པོ་ཉེར་གཅིག་པའི་བར་བཞུགས་སོ། ། ༼
ལ༑ ལྷག་མའི་འཕྲོ་གསུམ་དང་། མ་ངེས་པའི་ཆོས་གཉིས། སྤང་ལྟུང་སུམ་ཅུ། ལྟུང